**LDLC ארנה** (בצרפתית: **LDLC Arena**) היא זירה מקורה רב-תכליתית במטרופולין ליון, צרפת. הזירה נמצאת בבעלות OL Groupe, חברת ההחזקות שבבעלותה נמצאת קבוצת הכדורגל אולימפיק ליון. האולם נפתח בנובמבר 2023 ומשמש לאירועי ספורט והופעות, בעיקר משחקי היורוליג של קבוצת הכדורסל אסוול ליון-וילרבאן. הזירה ממוקמת בסמוך לאצטדיון פארק אולימפיק ליון.

היסטוריה
--------

### פרויקט בנייה

ב-7 בדצמבר 2018 הכריזה קבוצת הכדורסל אסוול ליון-וילרבאן על פרויקט זירה רב-תכליתית שתארח בעיקר את משחקיה ביורוליג.

בפברואר 2019 הודיע ז'אן-מישל אולס, הבעלים והנשיא של אולימפיק ליון, על תוכניות לבנות אולם ספורט רב-תכליתי ליד האצטדיון שיכיל בין 10,000 ל-15,000. אולס אף הצהיר שמתקיים משא ומתן עם כדורסלן ה-NBA לשעבר טוני פארקר, בעלי ליון-וילרבאן, על מעבר של הקבוצה מהאסטרובל לזירה החדשה. ביוני 2019 נכנסו אולס ופארקר לשותפות, כשמועדון הכדורגל רכש 25% ממניותיה של אסוול, וזו התחייבה לשחק את משחקיה באולם החדש לכשיוקם.

באמצע יוני 2021 התקבלה אסוול ליון-וילרבאן כבעלת מניות ביורוליג, וקיבלה רישיון A להשתתפות קבועה בתחרות. לשם כך הזדקקה הקבוצה לאולם שעומד בדרישות היורוליג למשחקים בין-לאומיים, שכן לאסטרובל היו רק 5,556 מושבים.

ביולי 2021 העניקה אולימפיק ליון למשרדי האדריכלות פופולוס וסיטיניה את החוזה לתכנון ובניית האולם הרב-תכליתי בדסאן-שרפיו (Décines-Charpieu), קומונה במטרופולין ליון. שתי החברות היו מעורבות בתכנון והקמת פארק אולימפיק ליון שנפתח ב-2016. לפי הדיווחים מאז, האולם היה אמור לכלול 12,000 עד 16,000 מושבים ולהיות האולם הגדול ביותר בצרפת מחוץ לפריז. בזירה היו אמורים להתקיים 80 עד 120 אירועים בשנה, ביניהם הופעות, תחרויות ספורט וספורט אלקטרוני, סמינרים וירידים. על פי התוכניות, הבנייה תתחיל בסוף 2021 ותסתיים שנתיים מאוחר יותר, בסוף 2023, ועלותה המתוכננת 141 אירו. באמצע אוקטובר אותה שנה חתמה קבוצת אולימפיק ליון על חוזה רב שנתי עם חברת הבידור האמריקאית לייב ניישן אנטרטיינמנט. ההסכם החל עם תחילת הבנייה בתחילת 2022.

בתחילת דצמבר 2021 פורסם שמו של האולם. Groupe LDLC (צר'), קבוצת חנויות מחשבים וטכנולוגיה המשמשת כנותנת החסות של אסוול ליון-וילרבאן וקבוצת הספורט האלקטרוני של אולימפיק ליון, תהיה נותנת החסות הראשית של הזירה למשך שמונה שנים, ושמה יהיה LDLC ארנה.

בתחילת פברואר 2022 הושלמו עבודות הקרקע שהחלו בינואר והחלה הבנייה. במאי אותה שנה הציגה OL Groupe תוכנית מימון לבניית האולם. העלויות המתוכננות בסך 141 מיליון אירו היו אמורות להיות ממומנות באמצעות הון עצמי של 51 מיליון אירו והשכרת נדל"ן בסך 90 מיליון אירו. המושבים הראשונים באולם החדש הוצגו בטקס ב-6 בספטמבר 2022.

בניית מעטפת האולם הסתיימה בפברואר 2023, ולאחר מכן החל קירויו. מבנה התמיכה שנבנה שקל 1,200 טונות והשתרע על פני 70 מטרים, ועל מנת להגיע לפליטת פחמן מאוזנת הצטמצם שיעור הבטון ב-25% והוחלף בבטון דל פחמן. פתיחת האולם תוכננה ל-15 בדצמבר 2023, ואסוול ליון-וילרבאן הייתה אמורה לשחק בו בין 13 ל-17 משחקים בשנה.

ב-12 בספטמבר 2023, במהלך ביקור של קסבייה פיירו (סמנכ"ל קבוצת OL האחראי על LDLC ארנה) וטוני פארקר, הוכרזו האירועים הראשונים בזירה החדשה. האולם תוכנן להיפתח ב-23 בנובמבר 2023 במשחקה של וילרבאן מול באיירן מינכן ביורוליג, ובמסגרת זו הוכרזו 11 משחקים בסך הכל בעונת 2023/2024. ההופעה הראשונה בזירה הייתה של הקומיקאית והשחקנית הצרפתייה פלורנס פורסטי ב-28 בנובמבר. בדצמבר אותה שנה תוכננה הופעה של המוזיקאי סטינג, ול-2024 הוכרזו, בין היתר, הופעות של פטריק ברואל ומישל סרדו.

בספטמבר 2023 דווח כי אולימפיק ליון התכוונה לוותר על שליטה חלקית או מלאה בזירה, מפני שהיזם האמריקאי ג'ון טקסטור, בעלי הקבוצה החדש, רצה למחוק את חובותיה של הקבוצה שאינם קשורים ישירות אליה.

אירועים
-------

### כדורסל

ב-23 בנובמבר 2023 נערך משחק הכדורסל הראשון בזירה, שהסתיים בהפסד 100–101 של אסוול ליון-וילרבאן לבאיירן מינכן לאחר שתי הארכות, במסגרת המחזור העשירי של עונת 2023/2024 ביורוליג.

### היאבקות מקצועית

חברת ההיאבקות המקצועית האמריקנית WWE תקיים אירוע בזירה במאי 2024 בשם Backlash France (אנ'), שיהיה אירוע השלם וצפה והסטרימינג בשידור חי הראשון של החברה בצרפת.

קישורים חיצוניים
----------------

ויקישיתוף מדיה וקבצים בנושא **LDLC ארנה** בוויקישיתוף
* 

* אתר האינטרנט הרשמי של LDLC ארנה (בצרפתית)
* LDLC ארנה, ברשת החברתית פייסבוק

* LDLC ארנה, ברשת החברתית אקס (טוויטר)

* LDLC ארנה, ברשת החברתית אינסטגרם

הערות שוליים
------------

1. ↑  "Olympique Lyonnais reveals arena plans". *The Stadium Business*. 15 בפברואר 2019. נבדק ב-2023-11-24. `{{cite web}}`:  (עזרה)
2. ↑  יעקב מאיר, טוני בעל החלומות: וילרבאן בידיים של פארקר, באתר ישראל היום, 28 בנובמבר 2019
3. ↑  "Tony Parker, Jean-Michel Aulas sign partnership agreement". *אולימפיק ליון*. 22 ביוני 2019. נבדק ב-2023-11-18. `{{cite web}}`:  (עזרה)
4. ↑  ECA Shareholders Executive Board meets in Barcelona, יורוליג, ‏18 ביוני 2021
5. ↑  "Populous, Citinea set to develop Lyon's new arena". *The Stadium Business*. 23 ביולי 2021. נבדק ב-2023-11-24. `{{cite web}}`:  (עזרה)
6. ↑  ז'נבייב לואיס (18 באוקטובר 2021). "Olympique Lyonnais signs with Live Nation ahead of new arena". *The Stadium Business*. נבדק ב-2023-11-24. `{{cite web}}`:  (עזרה)
7. 1 2  ריצ'רד מליגאן (7 בדצמבר 2021). "New Lyon venue to be named LDLC Arena". *The Stadium Business*. נבדק ב-2023-11-24. `{{cite web}}`:  (עזרה)
8. ↑  "LDLC Arena: suivez le chantier en temps réel". *OL Vallée* (בצרפתית). 3 בפברואר 2022. נבדק ב-18 בנובמבר 2023. `{{cite web}}`:  (עזרה)
9. ↑  בראדלי ריאל (3 במאי 2022). "OL Groupe to invest €141m in LDLC Arena project". *The Stadium Business*. נבדק ב-2023-11-24. `{{cite web}}`:  (עזרה)
10. ↑  "LDLC Arena se présente comme "la future plus grande salle événementielle de la région"". *טוניק רדיו* (בצרפתית). 6 בספטמבר 2022. נבדק ב-2023-11-24. `{{cite web}}`:  (עזרה)
11. ↑  טוני פונטניו (20 בינואר 2023). "LDLC Arena: les travaux de gros œuvre se terminent, inauguration prévue en décembre". *journal-du-btp.com* (בצרפתית). נבדק ב-2023-11-24. `{{cite web}}`:  (עזרה)
12. ↑  "LDLC Arena: une programmation 2023/2024 très fournie avec 11 matchs d'Euroleague de LDLC ASVEL et des spectacles musicaux". *OL Vallée* (בצרפתית). 12 בספטמבר 2023. נבדק ב-2023-11-24. `{{cite web}}`:  (עזרה)
13. ↑  ריאל מושלמת, באיירן ניצחה בשתי הארכות, באתר ערוץ הספורט, 23 בנובמבר 2023
14. ↑  ג'רמי למברט (16 בנובמבר 2023). "WWE Backlash France To Take Place In France On May 4, 2024". *Fightful*. נבדק ב-2023-11-24. `{{cite web}}`:  (עזרה)

| אולמות היורוליג |
| --- |
| 

|  |
| --- |
| **היכל השלום והאחווה** (אולימפיאקוס) • **מרצדס-בנץ ארנה** (אלבה ברלין) • **היכל סינאן ארדם** (אנאדולו אפס) • **אסטרובל, LDLC ארנה** (אסוול ליון-וילרבאן) • **מדיולאנום פורום** (אולימפיה מילאנו) • **אאודי דום** (באיירן מינכן) • **פרננדו בואסה ארנה** (בסקוניה) • **פלאו בלאוגרנה** (ברצלונה) • **היכל אלכסנדר ניקוליץ'** (הכוכב האדום בלגרד) • **וירטוס סגאפרדו ארנה** (וירטוס בולוניה) • **פואנטה דה סן לואיס** (ולנסיה) • **ז'לגיריס ארנה** (ז'לגיריס קובנה) • **סאל גסטון מדסין** (מונקו) • **היכל מנורה מבטחים** (מכבי תל אביב) • **אואקה ארנה** (פנאתינאיקוס) • **אולקר ספורט ארנה** (פנרבחצ'ה) • **בלגרד ארנה** (פרטיזן בלגרד) • **ויזינק סנטר** (ריאל מדריד) |

 |